En gruppe buspassagerer og en bilist har fået sig en enorm forskrækkelse, efter billisten onsdag eftermiddag stødte sammen med en bybus i Aalborg. Sammenstødet skete på hjørnet af Sohngårdsholmsvej og Mylius Erichsens vej, fortæller vagtchef ved Nordjyllands Politi Karsten Kristensen. - Personbilen er formentlig kørt over for rødt lys og var tæt på at køre ind i en tværgående bil. Det lykkes de to biler at undgå hinanden, men bilisten ender i stedet foran en bybus, som den støder ind i, siger Carsten Kristensen. Passagerne har fået sig et mindre chok, men ellers er ingen personer kommet til skade ved uheldet. Personbilen skal nu på værkstedet, og bussen skal formentlig have udrettet nogle buler i fronten, fortæller Carsten Kristensen. Bussen holder stadig i krydset og spærrer, men trafikken glider frit.
Onsdag eftermiddag er en personbil stødt sammen med en bybus i krydset mellem Sohngårdsholmsvej og Mylius Erichsens vej.